Ísafjarðarbær tekur lán upp á 1.080.000.000 króna hjá Lánasjóði sveitarfélaga Stjórnsýsluhúsið á Ísafirði . Bæjarstjórn Ísafjarðarbæjar fundaði þann 25. október og samþykkti þar , eftir tillögu bæjarstjóra að taka lán upp á 1.080.000.000 króna hjá Lánasjóði sveitarfélaga . Lánið er tekið til 16 ára og með föstum verðtryggðum vöxtum . Lánið er tekið til að fjármagna ófjármagnaðar framkvæmdir sem gerðar voru á síðari hluta þessa árs , upp á 280.000.000 króna og til endurfjármögnunar á 800.000.000 króna láni af eigin fé Lánasjóðs sveitarfélaga . Það lán var tekið til að mæta uppgjörum vegna breytinga á A deild lífeyrissjóðsins Brúar og framkvæmdum á fyrri hluta árs 2018 . Þá kemur einnig fram í fundagerðinni að eftirlitsnefnd með fjármálum sveitarfélaga hafi beðið um nánari upplýsingar vegna neikvæðrar rekstrarniðurstöðu A - og B hluta hjá sveitarfélaginu árið 2017 . Forsvarsmenn Ísafjarðarbæjar svara því til að rekstarniðurstaðan hafi verið neikvæð árið 2017 , þrátt fyrir að sveitarfélagið stæðist jafnvægisreglu og skuldareglu sveitastjórnarlaga , vegna þess að Ísafjarðarbær þurfti að gjaldfæra 159,3 milljónir króna vegna A deildar Brúar . Þetta megi sjá í skýringu númer 22 í ársreikningi Ísafjarðarbæjar 2017 . Ekki hafði verið gert ráð fyrir þessari upphæð í fjárhagsáætlun ársins 2017 og ekki var unnt að bregðast við gjaldfærslunni með viðauka þar sem ekki fengust upplýsingar um áætlaðar fjárhæðir , þrátt fyrir ítrekaðar beiðnir sem sendar voru til Brúar . Fjárhæð gjaldfærslunnar lá því ekki fyrir fyrr en í janúar 2018 og þá orðið of seint að grípa til ráðstafanna með viðauka . Þær ófjármögnðuðu framkvæmdir frá þessu ári sem meðal annars er verið að taka lán fyrir , innihalda ýmsar framkvæmdir . Þar má nefna malbikun á ýmsum götum , gervigrasvöll , skólalóð á Flateyri sem og nýr slökkvibíl á sama stað . Þá er snjósleði og fjórhjól fyrir skíðasvæðið á listanum , hafnarmannvirki og líkamsræktarstöð en áætluð upphæð við hana voru 200 milljónir króna sem síðan var lækkað niður í 10 milljónir . Framkvæmdirnar og kostnað við þær má sjá hér .